open-index/open-wikipedia-markdown huggingface dataset:
ררי האריה

**ררי האריה** (או: **רה רי האריה**; באנגלית: **Raa Raa the Noisy Lion**, "רה רה האריה הרועש") היא סדרת טלוויזיה בריטית לילדים בהנפשת סטופ מושן. בבריטניה הסדרה שודרה ב-CBeebies בשנת 2011. בישראל הסדרה שודרה בשנת 2012 בערוץ לולי. הסדרה בת 3 עונות ו-78 פרקים באורך 10 דקות.

שיר הפתיחה בדיבוב העברי בוצע על ידי לורה שופוב ודייוויד לרנר.

## עלילה
רה רי הוא אריה שגר בג'ונגל יחד עם חבריו המכונה "ג'וני ג'וני ג'ונגל", בכל פרק הוא וחבריו יחוו הרתפקאות וילמדו מילים חדשות וצלילים.

## דמויות
* **רה רי** (**Raa Raa** - רה רה) (מכונה גם: **ררי**): אריה צהוב, הדמות הראשית בתוכנית, גר בבית עץ ונוהג באוטו המכונה "אוטו ג'ונגל".
* **פילי** (**Huffty** - האפטי): פיל כחול, גר בנדנדה, אוהב מוזיקה ונוהג ברכבת.
* **טופסי** (**Topsy**): ג'ירפה צהובה, גרה בספרייה, אוהבת לקרוא ספרים.
* **קרוקי** (**Crocky**): תנין ירוק, גר בשפת האגם, מומחה בקלפוץ במקל פוגו ולדוג.
* **זזי** (**Zebby** - זבי): זברה סגולה, גרה בקקטוס, אוהבת לשחק, ולעיתים גובעת מרעב.
* **אוו אוו** (**Ooo Ooo**): קוף חום, גר בעץ, אוהב לאכול בננות ולהפתיע את שאר הדמויות.

## מדבבים
הדיבוב העברי הופק על ידי יעל אללוף ובוים על ידי דן שצברג.

## קישורים חיצוניים
* 

* 
קטגוריה:סדרות טלוויזיה לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:ערוץ לולי: סדרות
קטגוריה:ערוץ הופ!: תוכניות רכש
קטגוריה:סדרות CBeebies
קטגוריה:סדרות טלוויזיה בריטיות שעלו לשידור בשנות ה-2010
מירא שלח עבוד

**מירא שָלָח עָבּוּד** (בערבית: **ميرا شلح عبود**; באנגלית: **Mira Shalah-Abboud**; נולדה ב-1992) היא מדענית ישראלית. בגיל 25 הפכה לאישה הראשונה מהמגזר הערבי שמחזיקה בתואר דוקטור במדעי המחשב בישראל.

## השכלה
מירא למדה בבית הספר היווני קתולי בשפרעם. בגיל 15 התקבלה לתוכנית "אתגר" בחוג למדעי המחשב באוניברסיטת חיפה, שם השלימה תואר ראשון. היא המשיכה את לימודיה לתואר שני בטכניון, במסלול ישיר לדוקטורט, בהנחיית פרופסור גיל ברקת מהפקולטה למדעי המחשב. את תואר הדוקטור קיבלה בשנת 2018 בגיל 25 שנה.

בין השנים 2019–2021 למדה מירא לפוסט דוקטורט באוניברסיטת סטנפורד.

## הישגים
כותרת עבודת הדוקטורט של מירא שלח היא: "נוסחאות וקבועי גידול חיות סריג על סריגים ריבועיים ומשולשים", בעיה הקיימת כבר למעלה מ-100 שנה בעולם המתמטיקה. מירא ניסתה לפתור את הבעיה באמצעות תוכנות שהיא עצמה פיתחה והצליחה להוכיח באופן אוטומטי משפטים מתמטיים ולפתור בעיות שהיו עד אז ללא תשובה. היא לא פתרה את הבעיה שאותה חקרה, אך דרך הפתרון והתוכנות יאפשרו לפתח מודלים מתמטיים המתארים "מצבים פיזיקליים מורכבים, כמו פעפוע של חומר מתוך חומר (למשל מים מתוך האדמה) או שבירת המודל התלת־ממדי של חלבונים".

בלימודי הפוסט-דוקטורט היא למדה וחקרה "פיתוח כלים שיעזרו לאדם בעולם הממשי ליצור יצירות תלת־ממדיות בעולם הווירטואלי ולהפך: פיתוח כלים שיעזרו לעבור מהעולם הווירטואלי ליצירות בעולם האמיתי", בהנחיית הפרופסורים ליאונידס גויבאס (Leonidas J. Guibas) ומניש אגראוואלה (Maneesh Agrawala).

מירא שלח עבוד פרסמה 17 מאמרים על אודות המחקרים שלה (חלקם בשיתוף עם נוספים).

לאחר לימודיה היא שותפה ומשמשת בתפקיד CTO בסטארטאפ המפתח איפור אוטומטי (Automated Makeup Application).

## פרסים והוקרה
* מירא זכתה במהלך לימודיה ביותר מ-10 פרסי הצטיינות.
* בשנת 2019 היא נבחרה על ידי מגזין פורבס ישראל כאחת מ-30 הצעירים המבטיחים מתחת לגיל 30 (30Under30).
* בשנת 2019 היא נבחרה לאחת מ-200 החוקרים הצעירים המבטיחים בעולם, שהשתתפו בהיידלברג, בכנס "Heidelberg Laureates Forum", המפגיש למשך שבוע את הדור הצעיר של המדענים הצעירים עם זוכי הפרסים היוקרתיים ביותר במתמטיקה ובמדעי המחשב (כמו: פרס טיורינג ומדליית פילדס, פרס אבל, מדליית אבקוס של האיחוד המתמטי הבין-לאומי).
* לקראת שהותה ולימודיה בסטנפורד, קיבלה מירא מלגה בסך 50,000 דולר מקרן המלגות של .
* בחודשים מרץ ואפריל 2022, במסגרת ציון יום האשה הבין-לאומי הוצג איור של מירא על אריזות (קרטונים) החלב של חברת תנובה בישראל, בשל היותה מנהיגה, חלוצה מעוררת השראה וסוללת דרך.

## פרטים אישיים
מירא נשואה לד"ר אמיר עבוד, תאורטיקן במדעי המחשב העובד בקבוצת מחקר של IBM. אמיר עבוד למד בתוכנית "אתגר" באוניברסיטת חיפה, עבר לטכניון והשלים את לימודיו לתואר שני. את הדוקטורט קיבל לאחר לימודיו באוניברסיטת סטנפורד.

## קישורים חיצוניים

* אודות מירה שלח עבוד במגזין הטכניון, חורף 2019

## הערות שוליים

קטגוריה:מדעניות מחשב ישראליות
קטגוריה:מדעני מחשב ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו ב-1992
קטגוריה:ישראלים שנולדו ב-1992
מסעוד פרזאד

**מסעוד פרזאד** (בפרסית: **مسعود فرزاد**; 1906 – 26 בספטמבר 1981) היה ספרן ומשורר פרסי.

## ביוגרפיה
פרזאד למד במכללה האמריקאית בטהראן ולאחר מכן הועסק כמתרגם במשרד האוצר. ב-1929 נשלח פרזאד ללונדון במלגה ממשלתית ללימודי כלכלה אך חזר הביתה שנתיים לאחר מכן לפני שסיים את הקורס. במשך תשע השנים הבאות היו לו מגוון משרות חוזיות כמתרגם במספר משרדים ומשרדים ממשלתיים בטהרן.

לאורך תקופה זו כתב שירה, בעיקר במסגרת המסורת הקלאסית. ב-1942 פרסם מבחר משיריו בכרך שכותרתו Waqtī ke šāʿer būdam (כשהייתי משורר). הוא גם החל לעבוד על מהדורה חדשה של "דיבן" מאת חאפז, משימה שעליה עבד לאורך כל חייו. בניגוד לנורמות אקדמיות מקובלות של מחקר טקסטואלי, הוא סירב לתת קדימות לכתבי יד עתיקים יותר שקיימים, ובמקום זאת התמקד בדימוי מחשבתי של חאפז כמשורר אידיאלי, שבשירתו היו האותנטיים והמושלמים ביותר זהים. מלכתחילה נחשבה גישה זו למפוקפקת, ופרזאד מעולם לא זכה להכרה שטען שלה הוא ראוי.

בשנות ה-30 של המאה ה-20 הכיר פרזאד שלושה משוררים נוספים, ואלה יצרו ביחד קבוצה שכונתה בשם "חבורת הארבעה". אחד המשוררים בחבורה, צאדק הדאיאת, שיתף פעולה עם פרזאד לשם כתיבת יצירות משותפות וכן סייע לו למצוא מוציא לאור לפרסומיו. עם זאת, פרזאד הסתכסך עם מינובי, אחד המשוררים הנוספים בחבורה.

ב-1942 עבר פרזאד ללונדון כעובד במדור הפרסי של תאגיד השידור הבריטי, תפקיד בו מילא במשך שמונה שנים. לאחר מכן, הצטרף לשגרירות איראן בלונדון כאיש צוות מקומי. מאוחר יותר הוא הופקד על מדור הסטודנטים וגם הפך לנספח התרבות במשך קרוב לעשור.

## קישורים חיצוניים
* FARZĀD, MASʿŪD, באנציקלופדיה איראניקה 

קטגוריה:משוררים איראנים
קטגוריה:איראנים שנולדו ב-1906
קטגוריה:איראנים שנפטרו ב-1981
לינדה בויד

**לינדה בויד** (באנגלית: **Lynda Boyd**; נולדה ב-28 בינואר 1965) היא שחקנית, זמרת, רקדנית ומוזיקאית קנדית.

## קריירה
בויד כיכבה במחזות זמר כמו "מופע האימים של רוקי", "ברנשים וחתיכות" ו"קטנה ומטריפה". היא גם שרה ועשתה סיבוב הופעות עם "The "Blenders בשנות ה-80.

היא ידועה בעיקר בזכות תפקידיה בסרטים "יעד סופי 2" (2003), "חיים בלתי גמורים" (2005), "יש לה ביצים" (2006), ו"על קרח דק" (2003), עם דיאן קיטון.

בין השנים 2008–2009 בויד הופיעה בתור דיינה ויטקומב בשישה פרקים בסדרה "מקלט באפלה"

בשנים 2010–2014 שיחקה בויד בסדרת הדרמה-קומית הקנדית "Republic of Doyle" בתור רוז מילר.

ב-2015 הופיעה במספר פרקים בסדרה "כשהלב קורא" בתור גרייס טאצ'ר, אמה של אליזבת (ארין קרקוב).

בין השנים 2017–2020 לבויד היה תפקיד קבוע בסדרת הטלוויזיה המערבונית "Tin Star", יחד עם כריסטינה הנדריקס וטים רות'.

בין השנים 2019–2022 היה לה תפקיד חוזר בתור לילי בסדרת הדרמה הרומנטית של נטפליקס "וירג'ין ריבר".

## פרסים ומועמדויות
בויד הייתה מועמדת לפרס ג'מיני עבור "פלקון ביץ'" ו"Republic of Doyle" של Freeform.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:מדבבות קנדיות
קטגוריה:רקדניות קנדיות
קטגוריה:זמרות קנדיות
קטגוריה:קנדיות שנולדו ב-1965
קישיין תומפסון

**קישיין תומפסון** (באנגלית: **Kishane Thompson**; נולד ב-17 ביולי 2001) הוא אצן מג'מייקה. סגן אלוף אולימפי (פריז 2024), סגן אלוף עולם (טוקיו 2025), בעל תוצאת השנה בעולם (2025) והתוצאה השישית בכל הזמנים בריצת 100 מטר (9.75 שניות).

## ביוגרפיה

### 2023
במסגרת ליגת היהלום שנערכה בשיאמן, הרפובליקה העממית של סין ב-2 בספטמבר 2023 הוא סיים שני בריצת 100 מטר בשיא אישי חדש של 9.85 שניות, אחרי כריסטיאן קולמן (9.83 שניות) ולפני פרד קרלי (9.96 שניות), שניהם מארצות הברית.

### 2024
#### תוצאת השנה בעולם
במבחנים הג'מייקנים לאולימפיאדת פריז (2024) שנערכו ב-28 ביוני 2024 הוא ניצח בריצת 100 מטר בתוצאת השנה בעולם של 9.77 שניות והתוצאה התשיעית בטיבה בכל הזמנים, הוא הקדים את אובליק סוויל (9.82 שניות) ואקים בלייק (9.92 שניות). כבר בשלב המוקדמות הוא קבע שיא אישי חדש של 9.82 שניות.
#### סגן אלוף אולימפי
באולימפיאדת פריז שנערכה ב-4 באוגוסט זכה במדליית כסף בריצת 100 מטר בתוצאה של 9.79 שניות, אחרי נואה ליילס שקבע שיא אישי חדש של 9.79 שניות, ולפני פרד קרלי (9.81 שניות), שניהם מארצות הברית.

### 2025
במבחנים הג'מייקנים לאליפות העולם בקינגסטון ב-27 ביוני 2025 הוא ניצח בריצת 100 מטר בשיא אישי חדש, תוצאת השנה בעולם והתוצאה השישית בטיבה בכל הזמנים של 9.75 שניות.
#### סגן אלוף העולם
באליפות העולם שנערכה בטוקיו ב-14 בספטמבר 2025 הוא זכה במדליית כסף בתוצאה של 9.82 שניות, אחרי בן ארצו אובליק סוויל (9.77 שניות) ואלוף העולם היוצא מארצות הברית נואה ליילס (9.89 שניות).

## שיאים אישיים
#### אצטדיון
* ריצת 100 מטר: 9.75 שניות (2025)

## קישורים חיצוניים

קטגוריה:אצנים ג'מייקנים
קטגוריה:משתתפים ג'מייקנים באולימפיאדת פריז (2024)
קטגוריה:אתלטים באולימפיאדת פריז (2024)
קטגוריה:ג'מייקנים שנולדו ב-2001
אמה קוק

**אמה קוק** (בהולנדית: **Emma Kok**; נולדה ב-12 במרץ 2008) היא זמרת הולנדית. זוכת העונה העשירית (2021) של The Voice Kids. הביצוע שלה לשיר "Voilà" עם אנדרה ריאו ותזמורת יוהאן שטראוס הפך לוויראלי, וצבר כ-98 מיליון צפיות ב-YouTube.

## ביוגרפיה
קוק נולדה במאסטריכט וגדלה בקרקראדה. הוריה, נטלי וויקו קוק, שניהם מוזיקאים שנפגשו באולם קונצרטים. יש לה שני אחים. אחיה אנזו, הוא כנר ואחותה סופי זמרת קלאסית. היא סובלת מגסטרופרזיס וניזונה מצינור האכלה מגיל תשעה חודשים. היא הצהירה שהמחלה הציקה לה מאז היותה בכיתה ה' בגלל שגרמה לה לגובה נמוך יותר.

ביוני 2021 זכתה בעונה העשירית של The Voice Kids בהדרכתו של הראפר . באוגוסט אותה שנה, היא שרה בלימבורג בקונצרט למען קורבנות השיטפונות באירופה ב-2021.

ב-11 במרץ 2022, קוק הוציאה את הסינגל הראשון שלה, "תן לי להיות פרפר" "Laat Mij Een Vlinder Zijn".

ביולי 2023 הכנר והמנצח ההולנדי אנדרה ריאו, הזמין אותה לבצע את "Voilà" בסדרת הקונצרטים השנתית שלו בכיכר Vrijthof. הופעה זו הפכה לוויראלית, וצברה 2.6 מיליון צפיות בחמישה ימים ובהמשך למעלה מ-50 מיליון. בהמשך אותה שנה היא הוציאה עוד שני קאברים עם ריאו: "White Christmas", ו"All I Want for Christmas Is You". בדצמבר אותה שנה היא השתתפה בקונצרטים לחג המולד של ריאו במרכז התערוכות והכנסים של מאסטריכט. בחג המולד, היא התארחה בתוכנית Die Helene Fischer, שם שרה את "Voilà" עם הלנה פישר.

בינואר 2024 הצטרפה לסיבוב ההופעות העולמי של ריאו. ב-24 באפריל, היא הייתה פרזנטורית בטקס פרסי המוזיקה בלאוסדן. חודש שלאחר מכן, ביום השחרור, היא שרה בקונצרט השנתי ב-5 במאי באמסטל באמסטרדם. בקונצרט השתתפו וילם-אלכסנדר, מלך הולנד ומקסימה, מלכת הולנד.

## קישורים חיצוניים
* 

* 
* 

קטגוריה:זמרות הולנדיות
קטגוריה:הולנדים שנולדו ב-2008
שחר (סרט, 2014)

***שחר*** (באנגלית:**Dawn**, בצרפתית: **L'Aube, בגרמנית: Morgengrauen**) הוא סרט דרמה פסיכולוגי בהפקה שווייצרית גרמנית בריטית וישראלית, בבימויו של רומד ויידר, נכתב על ידי בילי מקינון ומבוסס על הרומן שחר מאת הסופר הישראלי וזוכה פרס נובל אלי ויזל, שיצא לאקרנים בשנת 2014.

## תקציר
ארבעה חברים לנשק מפעילים לחץ על אלישע הצעיר, שיתגבר על נקיפות המצפון שלו ויתמסר לחלוטין למאבק המזוין.

השנה היא 1947, ארץ ישראל (פלשתינה) נמצאת תחת שלטון המנדט הבריטי. המחתרת הציונית נלחמת נגד מדיניות הבריטים ולמען הקמת מדינה יהודית בארץ ישראל.

דוד, חבר בארגון ההגנה נידון זה עתה למוות על ידי השלטונות האנגליים. בניסיון להרתיע את הבריטים ולמנוע את מותו של דוד, חטפה ההגנה קצין בריטי בשם דוסון שאותו הם מנסים להחליף עבור חברם. חברי המחתרת מבלים את הלילה ביחד וממתינים לתוצאות המשא ומתן. אם בעלות השחר הבריטים יתלו את חברם, אחד מהם ייאלץ להוציא להורג את הקצין האנגלי המוחזק כבן ערובה.

## ביקורות
מבקרת הקולנוע איירין גנהארט את המשחק בסרט ותיארה אותו כ"מחושב בחדות, שזור בעדינות. האווירה בשחר היא מעיקה בכללותה. אין מנוס מהלילה הזה שבו אלישע חווה את חניכתו הסופית כלוחם התנגדות, מורד, לוחם חופש או איך שלא תרצו לקרוא לזה. כי העסקה שמתרחשת היא: חיים תמורת חיים."

לדברי המבקרת לורי רובק: "הסצנות בין אייזקס לבסמן הן גולת הכותרת של הסרט: אינטנסיביות, מעיקות, מעורפלות. "שחר" הוא תשעים דקות של מתח על יכולת המניפולציה של אנשים - והתוכן עדיין רלוונטי מאוד היום.“

## שחקנים
* יואל בסמן (אלישע)
* מוריס כהן (יואב)
* שרה אדלר (אילנה)
* לירון לבו (גד)
* רמי הויברגר (גדעון)
* ג'ייסון אייזקס (דוסון)

## קישורים חיצוניים

## הערות שוליים

קטגוריה:סרטי דרמה
קטגוריה:סרטים המבוססים על רומנים אמריקאים
איסוף סיסוקו

**אִיסוּף במבה סיסוקו** (בצרפתית: **Issouf Bemba Sissokho**; נולד ב-30 בינואר 2002) הוא כדורגלן מאלי המשחק בעמדת הקשר במכבי תל אביב מליגת העל.

## קריירת מועדונים
נולד בבמקו בירת מאלי. סיסוקו גדל במחלקת הנוער של דרבי אקדמי, במולדתו. 

ב-30 בינואר 2020 חתם בז'ירונדן דה בורדו מליגת העל הצרפתית, והחל לשחק בקבוצת המילואים של המועדון. בשנת 2021 החל לשחק גם בקבוצת הבוגרים של בורדו.

באוגוסט 2024, חתם במכבי תל אביב מליגת העל לשלוש שנים עם אופציה לעונה נוספת.

## נבחרות מאלי
שיחק 6 משחקים במדי הנבחרת הצעירה עד גיל 20 של מאלי, כשייצג את מולדתו בטורניר הכדורגל שנערך כחלק ממשחקי אפריקה (2019).

נכלל גם בסגל הנבחרת האולימפית עד גיל 23 של מאלי לטורניר הכדורגל באולימפיאדת פריז (2024).

## תארים

; מכבי תל אביב

* אליפות (1): 2024/2025

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני בורדו
קטגוריה:כדורגלני מכבי תל אביב
קטגוריה:כדורגלנים מאלים באולימפיאדת פריז (2024)
קטגוריה:ספורטאים מאלים בצרפת
קטגוריה:מאלים שנולדו ב-2002
רומד ויידר

**רומד ויידר** (**Romed Wyder**; נולד ב-1967) הוא יוצר קולנוע שווייצרי. מתגורר בז'נבה מאז 1989.

## ביוגרפיה
רומד ויידר נולד בשנת 1967 בעיר בריג-גליס בקנטון וואלה, שבשווייץ. בשנת 1995 סיים את לימודי התואר במחלקה לקולנוע של אוניברסיטת ז'נבה לאמנות ועיצוב (HEAD) (לשעבר École Supérieure des Beaux-Arts, ז'נבה).

ויידר הוא חבר לשעבר ב-Cinéma Spoutnik והקים את Laika Films עם חמישה יוצרי סרטים נוספים בשנת 1993. רומד פיתח מערכת קלטת לסרט ומחולל ווידג'טים מקוון. הוא הקים את Paradigma Films SA בשנת 2003. במהלך 12 שנים הוא היה חבר בוועדת הקולנוע הפדרלית. בין 2005 ל-2008 הוא היה נשיא איגוד יוצרי הסרטים השווייצרי וכיום הוא חבר בחבר הנאמנים של סרטים שווייצרים ושל הוועד המנהל של האקדמיה השווייצרית לקולנוע. הוא עובד כבמאי, מפיק ותסריטאי מאז 1990.

## פילמוגרפיה
* מפגש חולף (Une histoire provisoire) בבימויו של רומד וידר; נכתב על ידי נאסים אחמדפור ורומד ויידר, בהפקת רומד ויידר, סיריל גרבר, באדי מינק, אלכסנדר דומרייכר-איבנסאנו (2022, בדיוני, 85 דקות, DCP)
* Et Israel fut... בימוי וכתיבה של רומד וידר; הפקה על ידי יסמין עבד אל עזיז ורומד ויידר (2018, סרט תיעודי, 52 דקות, DCP)
* שחר בבימויו של רומד ויידר; נכתב על ידי בילי מקינון; מבוסס על רומן מאת אלי ויזל; הופק על ידי סמיר ורומד ויידר (2014, בדיוני, 95 דקות, DCP)
* Ménagerie intérieure בבימויו של Nadège de Benoit-Luthy, נכתב על ידי Nadège de Benoit Luthy וניקול Borgeat, בהפקת רומד ויידר (2007, בדיוני, 18 דקות, 35 מ"מ)
* אבסולוט ביים והפקה של רומד ויידר, נכתב על ידי רומד ויידר, איב מוגני ומריה ווצלאוויק (2004, עלילתי, 94 דקות, 35 מ"מ)
* Pas de café, pas de télé, pas de sexe בימוי והפקה של רומד ויידר, נכתב על ידי רומד ויידר ומריה ווצלאוויק (1999, בדיוני, 87 דקות, 35 מ"מ)
* Écran d'argile בימוי, כתב והפקה של רומד ויידר ומריה ווצלאוויק (1997, סרט תיעודי, 53 דקות, 16 מ"מ)
* טיול בימוי, כתב והפקה של רומד ויידר (1996, סיפורת, 21 דקות, 35 מ"מ)
* סקוואטרס בימוי, כתב והפקה של רומד ויידר (1995, סרט תיעודי, 70+55 דקות, 16 מ"מ)
* נובמבר ליד הים בימוי, כתב והפקה של רומד ויידר (1992, בדיוני, 5 דקות, 16 מ"מ)

### קישורים חיצוניים

## הערות שוליים

קטגוריה:במאים שווייצרים
קטגוריה:שווייצרים שנולדו ב-1967
44 חתולים

**44 חתולים** (באנגלית: ****) היא סדרת טלוויזיה איטלקית לילדים שנוצרה על ידי איג'יניו סטראפי. הסדרה הופקה על ידי חברת Rainbow, שהייתה בבעלות משותפת עם Viacom בזמן שידור הבכורה שלה. ערוצי ניקלודיאון משדרים את הסדרה בכל רחבי העולם, בעוד שגם רשת RAI וערוץ ניק ג'וניור משדרים את הסדרה באיטליה. הסדרה עלתה לראשונה ברשת Rai YoYo באיטליה ב-12 בנובמבר 2018. בישראל הסדרה שודרה לראשונה ב-2019.

הסדרה נוצרה בהשראת שיר מתחרות Zecchino d'Oro ב-1968 בשם "Quarantaquattro gatti".

הסדרה חודשה לעונה שנייה שהתחילה ב-15 בפברואר 2020 בערוץ ניק ג'וניור באיטליה, וברחבי העולם מאוחר יותר באותה השנה.

## עלילה
הסדרה עוקבת אחרי הרפתקאותיהם של 4 חתלתולים חמודים המנגנים יחדיו בלהקה בשם "באפיקטס", הרביעייה, המתגוררת ומנגנת במוסך של סבתא פינה, מוצאת פתרונות יצירתיים לבעיות יומיומיות ומסייעת לחתולים בצרה.

## דמויות
* **לאמפו** (**Lampo**) - הוא הסולן והגיטריסט של הלהקה שלו עם חבריו, אשר נקראת "באפיקטס". הוא חתול טאבי עם סמל של ברק כחול מעל עין ימין שלו. השפמים שלו, הם כמו מצפן, ומובילים אותו לאן שהוא צריך.
* **מיליידי** (**Milady**) - היא הבסיסטית של הלהקה שלה עם חבריה, אשר נקראת "באפיקטס". הפרווה שלה הופכת לוורודה בכל פעם שמישהו משקר.
* **פילו** (**Pilou**) - היא המתופפת של הלהקה שלה עם חבריה, אשר נקראת "באפיקטס". היא משתמשת בעיניים הקסומות שלה כדי להסיח את דעתם של נבלי-העל שבסדרה.
* **מיטבול** (**Meatball**) - הוא הקלידן של הלהקה שלו עם חבריו, אשר נקראת "באפיקטס". אם יש לו תיאבון גדול, אז בסביבה יש סכנה כלשהי.
* **סבתא פינה** (**Granny Pina**) - היא הבעלים של הבית הישן שבו גרים החתולים. היא מבשלת פסטה שנותנת לחתולים כוחות מיוחדים ובלתי ייאמנים.
* **ווינסטון** (**Winston**) - הוא השכן העשיר שגר ליד סבתא פינה, והוא הבעלים של החתול שלו, אשר נקרא "בוס". הוא גר בווילה מפוארת והוא שונא את הבאפיקטס וגם את הבית המכוער שלהם, אותו הוא כל הזמן מנסה להרוס, ללא הצלחה, כי הבאפיקטס תמיד עוצרים אותו.
* **איסוטה** (**Isotta**) (מעונה 2) - היא הנכדה של סבתא פינה. היא הבן-אדם היחיד שמבין את החתולים ולעיתים קרובות גם עוזרת להם.

## מדבבים
בימוי הדיבוב העברי נעשה על ידי מאיה מיטלפונקט ואפי בן ישראל, והופק על ידי ענבר שטגר עזרא.

## שידור

## פרקים
### עונה 1

### עונה 2

## שידור מקורי
בספטמבר 2018 הוכרז שהסדרה תשודר לראשונה ברשת Rai YoYo באיטליה ב-12 בנובמבר 2018. שידור הבכורה ברשת Rai YoYo קבעה את הדירוג לערוץ, הצפיות עלו למעל 520,000 ועם שיתוף של מעל 2.7 אחוז. במאי 2018 הוכרז שהסדרה תשודר בערוצים בין-לאומיים של ערוצי ניקלודיאון בכל רחבי העולם. הטיזר הראשון לסדרה עלה ב-25 במאי 2018. העונה הראשונה עלתה גם לנטפליקס ב-1 במאי 2020.

## קישורים חיצוניים
* 

* 

קטגוריה:ניק ג'וניור: תוכניות וסדרות
בילי מקינון

**בילי מקינון** (באנגלית: **Billy MacKinnon**; נולד 5 בינואר 1953 בגלאזגו) הוא תסריטאי ומפיק סרטים בריטי ממוצא סקוטי.

## חיים וקריירה
מקינון כתב והפיק סרטים כמו Sweetie,Small Faces ו-Marrakech (1998).
בנוסף, מקינון ערך תסריטים רבים לסרטים עלילתיים, כולל הפסנתר של ג'יין קמפיון וזכה במספר פרסי קולנוע בינלאומיים כמו הסרט הבריטי הטוב ביותר באדינבורו ובטיגר רוטרדם עבור הסרט האירופי הטוב ביותר.

כמפיק וכסופר, היו לו גם שני סרטים עלילתיים בתחרות רשמית בקאן.
תסריט הסרט הקצר האחרון שלו Aufzug - The Lift בבימויה של אמילי Kuhnke זכה ב-Wild Rose Award לתסריט הטוב ביותר ב-Wild Rose Independent Film Festival ב-2013.

## פילמוגרפיה
* 1989: סוויטי (מפיק שותף, דרמטורג)
* 1990: היבול האחרון (מפיק)
* 1993: הפסנתר (דרמטורג) (הפסנתר)
* 1996: פנים קטנות (תסריט, מפיק, עוזר במאי)
* 1998: מרקש (תסריט, עוזר במאי) (Hideous Kinky)
* 1999: Mauvaise passe (דרמטורג)
* 2007: הצצה (תסריט)
* 2009: Wayfaring Stranger (תסריט)
* 2010: Brilliantlove (דרמטורג)
* 2012: מעלית - המעלית (סרט קצר, תסריט)
* 2015:שחר (סרט דרמה עלילתי, תסריט)

## קישורים חיצוניים
* 

קטגוריה:תסריטאים בריטים
קטגוריה:בריטים שנולדו ב-1953
לאוניד וייסברג

**לאוניד וייסברג** (ברוסית: **Леонид Абрамович Вайсберг**; 20 ביוני 1944, פרבואורלסק - 29 בדצמבר 2020, סנקט פטרבורג) היה מדען יהודי סובייטי - רוסי. התמחה בחוזק מכונות ובניית מכונות לעיבוד מחצבים.

## קורות חיים
לאוניד וייסברג נולד בשנת 1944 בעיר פרבואורלסק שבמחוז סברדלובסק למשפחה יהודית. לאחר סיום קרבות מלחמת העולם השנייה לאוניד עם משפחתו עברו לדנייפרופטרובסק בה הוא סיים לימודי בית ספר. בשנת 1967 וייסברג סיים לימודי הנדסת מכונות במכון הפוליטכני של העיר.

לאחר סיום הלימודים וייסברג עבר ללנינגרד. הוא התחיל לעבוד במכון לחקר עיבוד מכני של מכונות למחצבים. במכון זה הוא התחיל כמהנדס צעיר וסיים בדרגת ניהול בכירה.

במהלך שנות ה-60 של המאה ה-20 וייסברג סיים עבודת תואר שלישי ובהמשך פוסט-דוקטורט.

בשנות ה-90 של המאה ה-20 וייסברג היה יוזם הקמת חברת בת של המכון שעסקה ביישום בתעשייה של מידע מקצועי שנצבר במכון.

וייסברג היה מלמד באוניברסיטה למדעי הכרייה בסנקט פטרבורג וכיהן בדרגת פרופסור.

בשנת 2011 וייסברג נבחר לחבר בהתכתבות של האקדמיה הרוסית למדעים ובשנת 2016 קיבל מעמד של חבר בפועל.

וייסברג השתתף בתכנון מפעלים רבים לעיבוד מחצבים. מפעלים אלו הוקמו ברחבי ברית המועצות ומחוץ לגבולותיה. הוא כתב 266 מאמרים מדעיים ו-6 ספרים בנושא התמחותו. בבעלותו כ-70 פטנטים. הוא היה חבר מערכת של כתבי עת בתחום התמחותו.

על פעילתו לווייברג הוענק עיטור רוסי ופרסים רבים.

וייסברג היה פעיל בקהילה יהודית של העיר. בשנת 2001 הוא יזם הופעה אמנותית מוקדשת לחנוכה שהפכה למסורת.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:מדענים יהודים רוסים
קטגוריה:ממציאים יהודים רוסים
קטגוריה:יהודים חברי האקדמיה הרוסית למדעים
קטגוריה:מעוטרי עיטור ההצטיינות למען המולדת
קטגוריה:סובייטים שנולדו ב-1944
קטגוריה:נפטרים ב-2020
שחר (רומן)

**שחר** הוא רומן מאת אלי ויזל, שיצא לאור ב-1961. שחר הוא הספר השני בטרילוגיה - לילה, שחר ויום - המתארת את חוויותיו ומחשבותיו של ויזל במהלך השואה ולאחריה.

בניגוד ללילה, שחר הוא יצירה בדיונית. הרומן מספר את סיפורו של אלישע, ניצול שואה, שמגיע לאחר המלחמה לארץ ישראל בתקופת המנדט הבריטי ומצטרף ל"תנועה" (ככל הנראה לאצ"ל), קבוצה צבאית למחצה שנחושה הדעתה לסלק את הבריטים מהארץ. לילה אחד, הוא מקבל פקודה ולפיה עליו להוציא להורג קצין בריטי עם עלות השחר. הרומן עוסק בעיקר במאבק הפנימי שלו לקראת ההוצאה להורג, במבט לאחור על חייו ועל האירועים והאישים שהשפיעו עליהם.

## הערות שוליים

קטגוריה:אלי ויזל
קטגוריה:זיכרונות מהשואה
אורסוס (וודקה)

**אורסוס** (באנגלית: **Ursus**) היא וודקה איסלנדית.

המתכון פותח על ידי משפחת מזקקים איסלנדית מסורתית בתחילת המאה העשרים.

בשנת 1994, חברת אורסוס הייתה נותנת החסות הראשית של קבוצת פסיפיק מהפורמולה 1.

בשנת 1995, החלה להיות מיוצרת על ידי מזקקת Distillery De Hoorn BV מהעיר הורן, הולנד.

החל משנת 2004, תהליך זיקוק הוודקה וניהול המותג מתבצע על ידי חברת דיאג'יו (Diageo), המשמשת כבעלים של מותג הוודקה סמירנוף.

במהלך השנים, הופצה הוודקה במגוון טעמים: לימון, שזיף קרסייה וענבי שועל.

## קישורים חיצוניים

* Diageo האתר של חברת דיאגו
* 

## הערות שוליים

קטגוריה:וודקה
קטגוריה:מותגי דיאג'יו
השריר האלכסוני התחתון

**השריר האלכסוני התחתון** (באנגלית: **Inferior oblique muscle**) הוא שריר דק וצר הממוקם ליד השוליים הקדמיים של רצפת מסלול העין, אחד משבעת .

## מבנה
השריר מחובר ללסת העליונה ולמשטח האחורי התחתון של גלגל העין. השריר מעוצבב על ידי העצב מניע העיניים.

השריר האלכסוני התחתון יוצא ממשטח המסלול של הלסת העליונה ומגיע ל. בניגוד לשאר השרירים החוץ-עיניים (השרירים הישרים והאלכסוני העליון), השריר האלכסוני התחתון לא מקושר ל.

אורכו של השריר בבני אדם, כ-37 מ"מ.

## פונקציונליות
הפעולה העיקרית של השריר היא סיבוב גלגל העין.

## אספקת דם ולימפה
השריר האלכסוני התחתון מקבל את אספקת הדם שלו על ידי עורק העיניים והעורק התת-אורביטלי. הווריד האורביטלי התחתון מנקז את השריר.

## משמעות קלינית
אבחנה של תפקוד לקוי בשריר האלכסוני התחתון מתבצעת לרוב על ידי רופאי ילדים, מה שמאפשר הפניה מוקדמת לרופא עיניים. בשלבים המוקדמים, תיקון העין הדומיננטית על ידי מכשור מסייעת בחלק מהמקרים, לעיתים נדרשת התערבות כירורגית. 

## גלריית תמונות

קובץ:Gray890.png|טקסט=Dissection showing origins of right ocular muscles, and nerves entering by the superior orbital fissure.|דיסקציה עמוקה. 
קובץ:Slide13uu.JPG|טקסט=Inferior oblique muscle|השריר האלכסוני התחתון.
קובץ:Slide8ababa.JPG|טקסט=Extrinsic eye muscle. Nerves of orbita. Deep dissection.|שרירים חוץ עיניים, עצבי מסלול העין, דיסקציה עמוקה.
קובץ:Slide9abab.JPG|טקסט=Extrinsic eye muscle. Nerves of orbita. Deep dissection.|שריר עין חיצוני. עצבים של אורביטה. דיסקציה עמוקה. 

## ביאורים

## קישורים חיצוניים

* 

## הערות שוליים

קטגוריה:ראייה
קטגוריה:עין
האוניברסיטה הרוסית הלאומית לחקר מדעי הרפואה ע"ש פירוגוב

**האוניברסיטה הרוסית הלאומית לחקר מדעי הרפואה ע"ש פירוגוב** (ברוסית: **Российский национальный исследовательский медицинский университет имени Н. И. Пирогова**) הוא בית ספר לרפואה ומוסד מחקר במדעי הרפואה, שנמצא במוסקבה. באוניברסיטה לומדים כ-8,000 סטודנטים. היא פועלת החל משנת 1906.

## היסטוריה
שורשים של האוניברסיטה הנוכחים הם בפקולטה לרפואה שנפתחה ב"קורסים גבוהים לנשים" בשנת 1906. בשנת 1918 הפכה הפקולטה להיות חלק של "אוניברסיטת מוסקבה השנייה". בשנת 1930 אורגנה הפקולטה לרפואה מחדש כבית ספר לרפואה נפרד וקיבלה שם "מכון למדעי הרפואה של מוסקבה מס' 2". בתקופת מלחמת העולם השנייה המכון עבר לאומסק. בשנת 1946 הוא נקרא על שם יוסיף סטלין ובשנת 1957 על שם ניקולאי פירוגוב.

בשנת 1965 הוחלט להעביר את האוניברסיטה ממקומה במרכז מוסקבה לפרבר בדרום-מערב תוך הרחבה משמעותית של שטח בנוי. ליד הבניין הראשי נבנה בניין לספרייה. החל משנת 2011 פועל המוסד בשמו הנוכחי.

בדירוג מוסדות ללימוד רפואה האוניברסיטה מדורגת במקום השני ברוסיה

סגל האוניברסיטה כולל מדענים ורופאים בכירים של ברית המועצות ורוסיה. חלקם כמו בוריס גלפנד, סרגיי יפוני ומארק קורצר התקבלו לשורות האקדמיה הרוסית למדעים על הישגים בתחום הרפואה.

## פקולטות ומכונים
* פקולטה לרפואה
* הפקולטה לרפואת ילדים
* הפקולטה לרפואה וביולוגיה
* הפקולטה בין-לאומית
* הפקולטה להכשרה מקצועית לרופאים לאחר התואר הראשון
* פקולטה להשתלמויות
* מכון לרפואת שיניים
* מכון לפרמצבטיקה
* מכון לפסיכולוגיה ועבודה סוציאלית
* מכון לאנטומיה

ליד האוניברסיטה פועל בית חולים לילדים שכולל 1,000 מיטות, מרכז לגרונטולוגיה, מרכז לבעיות עיניים וקליניקה לרפואת שיניים.

## קישורים חיצוניים

*  

## הערות שוליים

קטגוריה:מוסקבה: אוניברסיטאות ומכללות
קטגוריה:מעוטרי עיטור לנין
קטגוריה:לימודי רפואה
פרגרין (משימה)

**פרגרין ** (באנגלית:**Peregrine Mission One** - הייתה משימה אמריקאית לכיוון הירח. החללית שוגרה ב-8 בינואר 2024 והייתה צריכה לנחות על הירח. בגלל בעיות טכניות החללית לא הגיע ליעד.

## משימה
בשנת 2016 חברת Astrobotic Technology חתמה הסכם עם United Launch Alliance על שיגור חללית לירח בשנת 2021. בשנת 2019 החברה קיבלה חוזה עם נאס"א להעברת מטען מדעי לירח.

ביוני 2021 בגלל בעיות בפיתוח משגר המשימה נדחתה. בסופו של דבר השיגור עבר בהצלחה ב-8 בינואר 2024. זה היה השיגור הראשון בעזרת משגר מדגם "וולקן קנטאור". לאחר סיום עבודת המשגר החללית הייתה צריכה לצאת לטיסה לכיוון הירח בעזרת המדחפים שלה. התכנון היה לבצע נחיתה באזור אוקיינוס הסערות ב-23 בפברואר.

מדיווח שהתקבל התברר שקיימות בעיות בפתיחת פאנל סולארי ודליפות דלק. ב-14 בינואר היה ברור שהחללית לא יכולה להגיע לירח.

## תיאור החללית
החללית נבנתה מסגסוגת אלומיניום וכללה 5 מדחפים.

משקל הנחתת היה 450 ק"ג והיא כללה מכשירים מדעיים, מכלי דלק ו-12 מדחפים לביצוע נחיתה מוצלחת. חשמל היה מסופק מפאנל סולארי וסוללת מצברים. הנחתת הייתה מתוכננת לפעול עד לתחילת לילה ירחי.

על הנחתת הותקנו:
* רכב חלל Colmena שנבנה במקסיקו.
* רכב חלל Iris שנבנה באוניברסיטת קרנגי מלון
* Laser Retroreflector Array של נאס"א. היה צריך לתת מדידות מדויקות של מיקום למשימות עתידיות
* מספר ספקטרומטרים של נאס"א שפועלים בתחומים שונים.
* רגש קרינה מתוצרת גרמניה
* רגש לידאר של נאס"א

## קישורים חיצוניים

* תיאור המשימה באתר ISRO
* דיווח לעיתונות של נאס"א
* דיווח היצרן מ-14 בינואר

קטגוריה:משימות לחקר הירח
קטגוריה:גשושיות אמריקאיות
הוף

קטגוריה:שמות משפחה גרמניים
קטגוריה:שמות משפחה דניים
קטגוריה:שמות משפחה הולנדיים
הרחק ממנה

**הרחק ממנה** (באנגלית: **Away from Her**) הוא סרט קולנוע קנדי משנת 2006 בכתיבה ובימוי של שרה פולי, עם ג'ולי כריסטי, גורדון פינסנט  ואולימפיה דוקאקיס בתפקידים הראשיים.

התסריט מבוסס על הסיפור הקצר *The Bear Came Over the Mountain* מאת הסופרת הקנדית אליס מונרו.

ג'ולי כריסטי זכתה בפרס גלובוס הזהב לשחקנית הטובה ביותר - סרט דרמה וב-פרס גילדת שחקני המסך, והייתה מועמדת לפרס אוסקר לשחקנית הטובה ביותר ולפרס באפט"א לשחקנית הטובה ביותר בתפקיד ראשי.

שרה פולי הייתה מועמדת לפרס אוסקר לתסריט המעובד הטוב ביותר. וזכתה בפרס הבימוי של אקדמיית הטלוויזיה והקולנוע של קנדה.

הסרט זכה גם בשבעה פרס ג'יני ובפרסים נוספים.

הסרט הוקרן לראשונה ב-2006 בפסטיבל הסרטים הבין-לאומי בטורונטו, פסטיבל הסרטים סאנדנס ופסטיבל הסרטים הבין-לאומי בברלין.

## תקציר העלילה
פיונה אנדרסון (ג'ולי כריסטי) ובעלה גראנט (גורדון פינסנט) נשואים 45 שנה. הם גרים בעיירה קטנה בדרום אונטריו ואין להם ילדים. גראנט שם לב לשינוי בהתנהגותה של פיונה. היא שוכחת לעיתים קרובות וכאשר הוא מבחין שהיא מכניסה את המחבת למקרר הוא הולך אתה להתייעצות ומסתבר לו שהיא לוקה בדמנציה מתקדמת.

לאחר שהיא משוטטת בלילות ברחובות וגראנט מחזיר אותה הביתה הם מחליטים במשותף כי רצוי שתעבור לבית אבות. היא מתקבלת לבית האבות Meadowlake ששם קיים חוק שב-30 הימים הראשונים יש איסור על ביקורים כדי להקל על הדיירים החדשים "להתאקלם".

המנהלת הקשוחה של המוסד היא מדלין (ונדי קרוסון) אבל גראנט מתקשר יותר לאחות הראשית קריסטי (קריסטן תומסון).

כעבור 30 יום מגיע גראנט ופיונה "מתפנה" לקבל אותו כמבקר סתם היות שהיא עסוקה כל הזמן בעזרה לאוברי (מייקל מרפי) שאינו מדבר ומרותק לכיסא גלגלים.

גראנט יצר קשר עם אשתו של אוברי, מריאן (אולימפיה דוקאקיס) והם משוחחים על בני זוגם ומקיימים יחסים אינטימיים פעם אחת.

כאשר מריאן נאלצת להוציא את בעלה מהמוסד בגלל קשיים כלכליים, מידרדר מצבה של פיונה והיא מועברת למחלקה הסיעודית. גראנט מארגן ביקור של אוברי במוסד ומבשר זאת לפיונה אך לפני שמכניסים את אוברי היא נזכרת פתאם בגראנט והם מתחבקים.

## צוות השחקנים

## קישורים חיצוניים
* 

* קדימון להרחק ממנה, באתר יוטיוב
* ג'ולי כריסטי מקבלת פרס גילדת שחקני המסך, באתר יוטיוב

קטגוריה:זקנה בקולנוע
קטגוריה:סרטי 2006
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:סרטים על מוגבלות
קטגוריה:סרטים קנדיים
קטגוריה:סרטים המתרחשים בבתי חולים פסיכיאטריים
טריסטן דה סילבה

**טריסטן דה סילבה** (גרמנית: Tristan da Silva; נולד ב-15 במאי 2001) הוא כדורסלן גרמני-ברזילאי המשחק באורלנדו מג'יק מליגת ה-NBA. במכללות שיחק בקולורדו באפלוס.

## ראשית חייו
דה סילבה נולד וגדל במינכן שבגרמניה לאב ברזילאי ולאם גרמנייה. ב-2019 הוא שיחק במקביל בקבוצת שוואבינג בליגה הרביעית בגרמניה, ובקבוצת האקדמיה הבינלאומית לכדורסל במינכן, בליגת ה-NBBL, הליגה הבכירה לנוער. ב-12 משחקים באקדמיה של מינכן, הוביל דה סילבה את הקבוצה בקליעה עם 16.9 נקודות למשחק תוך שהוא קולע ב-53.2 אחוזים מהשדה.

במהלך מגפת הקורונה, ביצע דה סילבה את המעבר לכדורסל המכללות האמריקאי, כשהתחייב לאוניברסיטת קולורדו.

## קריירת מכללות
במהלך עונתו הראשונה בקולורדו, שיחק דה סילבה ב-24 משחקים והעמיד ממוצעים של 2.7 נקודות וריבאונד אחד למשחק. הוא הפך לשחקן פותח במהלך עונתו השנייה, והעמיד ממוצעים של 9.4 נקודות ו-3.5 ריבאונדים ב-31 משחקים.

בעונתו השלישית, נבחר דה סילבה לחמישייה הראשונה של All-Pac 12 כשהעמיד ממוצעים של 15.9 נקודות, 4.8 ריבאונדים ו-1.3 חטיפות למשחק. בשנת 2023, נרשם לדראפט ה-NBA, אך בסופו של דבר חזר לקולורדו לעונה רביעית. בעונתו האחרונה בקולורדו, העמיד ממוצעים של 16.0 נקודות, 5.1 ריבאונדים ו-2.4 אסיסטים למשחק, תוך שהוא קולע שיא קריירה באחוזים משלוש, עם 39.5% ב-4.8 ניסיונות במשחק. בעונה זו נבחר לחמישייה השנייה של All-Pac-12.

ב-29 באפריל 2024, לאחר עונתו הרביעית, נרשם שוב לדראפט ה-NBA.

## קריירה מקצועית
### אורלנדו מג'יק (2024-הווה)
ב-26 ביוני 2024 נבחר בבחירה ה-18 על ידי אורלנדו מג'יק בדראפט ה-NBA 2024. הוא נבחר לצד חבריו לקבוצה קודי ויליאמס וקיי ג'יי סימפסון, ובכך הייתה קולורדו לאחת משלוש מכללות שהוציאו תחת ידיהן שלוש בחירות דראפט לפחות בדראפט 2024.

## חיים אישיים
אחיו הגדול של דה סילבה, אוסקר, שיחק כדורסל מכללות בסטנפורד וכיום משחק בברצלונה מהליגה הספרדית והיורוליג. אביו, ולדמאר דה סילבה, הוא מתאגרף מקצועי לשעבר. בשנות ה-90 עבר אביו למינכן ופתח מסעדה ברזילאית: Ver o Peso Bar. דה סילבה דובר חמש שפות: גרמנית, פורטוגזית, ספרדית, צרפתית ואנגלית. בנוסף מנגן בחצוצרה.

## הערות שוליים

## קישורים חיצוניים

* ביוגרפיה באתר קולורדו באפלוס

קטגוריה:בחירות דראפט של אורלנדו מג'יק
קטגוריה:כדורסלני אוניברסיטת קולורדו
קטגוריה:גרמנים שנולדו ב-2001
שביט וילט-2

השביט **81P/Wild**, הידוע גם בשם **וילט-2**, הוא שביט שנקרא על שם האסטרונום השווייצרי פאול וילט, שגילה אותו ב-6 בינואר 1978, באמצעות טלסקופ שמידט 40 ס"מ .

במשך רוב חייו, מאז נוצר לפני כ-4.5 מיליארד שנה, נע וילט-2 על מסלול מרוחק יותר מהשמש ומעגלי יותר. בספטמבר 1974 הוא חלף במרחק של כמיליון קילומטרים מכוכב הלכת צדק. כוח הכבידה של צדק היטה את מסלולו של השביט והכניס אותו לאזורים הפנימיים של מערכת השמש. זמן המחזור שלו השתנה מ-43 שנים לכ-6 שנים, והפריהליון שלו הוא כעת במרחק של כ-1.59 יחידות אסטרונומיות מהשמש.

גשושית סטארדאסט של נאס"א חלפה בסמוך לוילט-2, אספה דגימות של חלקיקים מהשביט וצילמה את גרעין השביט ממרחק של 237 ק"מ.

## מאפייני גרעין השביט
* מידות: אורך , רוחב , עומק .
* צפיפות: 0.6 גרם לסמ״ק.
* מסה:  ק"ג.

## מחקר
ימין|ממוזער|וילט-2 מכדור הארץ
ימין|ממוזער|אנימציה של המסלול של ''סטארדאסט'' מ-7 בפברואר 1999 עד 7 באפריל 2011

 ·  <br> ·  ·
ב-2 בינואר 2004, חלפה הגשושית סטארדאסט של נאס"א בסמוך לוילט-2 ואספה דגימות חלקיקים מההילה של השביט. הדגימות הוחזרו לכדור הארץ יחד עם אבק בין-כוכבי, שאספה הגשושית במהלך המסע. סטארדאסט צילמה שבעים ושניים צילומי תקריב של וילט-2. הם חשפו משטח רצוף שקעים שטוחים עם קירות תלולים ואובייקטים בגדלים שונים. הדעה המקובלת היא שאובייקטים אלה נוצרו ממכתשי פגיעה או פתחי גז. במהלך הטיסה של סטארדאסט, לפחות 10 פתחי גז היו פעילים. קוטר השביט עצמו הוא 5 קילומטרים.

המכל שבו אוחסנו הדגימות שאספה סטארדאסט היה במצב מצוין כשנחתה ביוטה, ב-15 בינואר 2006. צוות של נאס"א ניתח את תאי לכידת החלקיקים ומצא גרגרים בודדים של שביט ואבק בין כוכבי.

תוצאות המחקר, שדווח בגיליון ה-19 בספטמבר 2008 של כתב העת *[[Science]],* חשפו חתימה של איזוטופ חמצן באבק המצביע על ערבוב בלתי צפוי של חומר סלעי מהמרכז ומהשוליים של מערכת השמש. למרות לידתו של השביט באזורים הקפואים של החלל החיצון מעבר לפלוטו, נראה שגבישים זעירים שנאספו מההילה שלו נוצרו בחלקה הפנימי החם יותר של מערכת השמש.

באפריל 2011 התגלו עדויות לנוכחות מים נוזליים על ידי מדענים מאוניברסיטת אריזונה. הם מצאו מינרלים גופרתיים של ברזל ונחושת, שנוצרו בוודאות בנוכחות מים. התגלית עומדת בסתירה לתפיסה הקיימת, לפיה שביטים לעולם אינם מתחממים מספיק כדי להתיך את חלקם הקפוא. התנגשויות או חימום רדיוגני עשויות לספק את מקור האנרגיה הדרוש.

## גלריה

קובץ:Wild2_3.jpg|טקסט=Photograph taken by Stardust spacecraft|צילום שצולם על ידי חללית סטארדאסט
קובץ:Comet_wild_2_jet_plumes.jpg|טקסט=Details of the plume jets|תמונה בחשיפת יתר המדגישה את סילוני חומר הנפלטים מהשביט
קובץ:Comet_Wild2_Anaglyph.jpg|טקסט=Red/green stereo anaglyph|אנגליף 3D אדום/ירוק
קובץ:Comet_Wild2_.jpg|טקסט=Stardust approach image|וילט-2 - ממרחק של 237 ק"מ
קובץ:Comet_wild_2.jpg


## קישורים חיצוניים

## הערות שוליים

קטגוריה:שביטים
טיבור גליק

**טיבור גליק** (בהונגרית: **Glück Tibor**; בודפשט, 21 באוגוסט 1884 – בודפשט, 5 ביולי 1967) היה דוקטור לרפואה (MD) יהודי-הונגרי, רופא ריאות, מדען, מומחה לאסתמה, ממציא. הוא היה הבעלים והמנהל של "סנטוריום גליק" בבודפשט.

## קורות חייו
טיבור גליק נולד במשפחה יהודית כבנם של שומה (שמואל) גליק, רופא (1847–1911) יליד מישקולץ ושל רגינה ריאס (1857–1940). סבו וסבתו מצד אביו היו יוז'ף גליק ומריה פאצאואר (Patzauer), סבו וסבתו מצד אמו היו אדולף ריאס ועמליה וֶלִיש (1823–1900).

הוא למד בבגימנסיה בשדרת פאשור (1894–1902), ולאחר מכן קיבל תעודה בפקולטה לרפואה של אוניברסיטת בודפשט (כיום שמה אוניברסיטת אטווש לוראנד). בשנות העשור השני של המאה ה-20, הוא המשיך להפעיל את "האינהלטוריום קרנד" של אביו בשדרות אנדראשי 87. הוא שירת כרופא גדוד במלחמת העולם הראשונה. ב-1912 נשא את מרגיט גליקסמן בנאג'ווארד. בשנת 1931 בבעלות משותפת עם ד"ר בלה (גדעון) גוטפריד, פתח את סנטוריום גליק (Glück Szanatórium) (רחוב בנצור 4 רובע 6) בבודפשט, גם הוא בקרנד (כיכר בשדרות אנדראשי), שבו היה מנהל שותף וגם הרופא ראשי. בשל החוקים ה (אנטי)יהודיים של שנות הארבעים (החוק היהודי השני והחוק היהודי השלישי), הם נאלצו לוותר על הבעלות והניהול של הסנטוריום. לאחר עליית מפלגת צלב החץ לשלטון - בשיתוף ועידוד של גליק - הופנו יהודים בעלי כתבי חסות (Schutzpass) שוודיים לסנטוריום, אך מאוחר יותר נלקחו וגורשו רבים מהם כולל גיסתו ואחייניתו של גליק.

לאחר מלחמת העולם השנייה, הוא קיבל בחזרה את הסנטוריום שלו לזמן קצר ולאחר מכן הוא הולאם. אז התחיל לעבוד כמומחה במרחצאות גלרט וגם שמר על פרקטיקה פרטית. לאינהלטוריום של ספא גלרט נגרם נזק חמור במהלך מלחמת העולם השנייה ונסגר לזמן מה. הפעלתו, שנמשכת גם היום, מחדש בשנת 1949 לאחר השיקום והשחזור, הודות לעבודתו המקצועיתשל גליק.

גליק המציא מה שנקרא "משאבת שאיפה ידנית ביתית לנשימה קשה" את משאבת השאיפה הידנית של גליק (הידועה גם בשם צינור גליק או מקטרת גליק).

## מאמר מקצועי
* טיבור גליק: יישום של טיפול בקדחת טוברקולין נגד אסתמה הסימפונות, שבועון רפואי, 90. שָׁנָה 24.1949. 765-766

## לקריאה נוספת
* רשימת מוסדות רפואיים בבודפשט : https://library.hungaricana.hu/hu/view/BPLAKCIMjegyzek_22_1910/?pg=816&layout=s
* מאמר על סנטוריום גליק:https://web.archive.org/web/20170202044740/http://www.doki.net/tarsasag/mrtos/upload/mrtos/document/082PolgarRaczkevy.pdf
* מאמר על חסות הצלב האדום השוודי: http://beszelo.c3.hu/cikkek/az-„orok-vamzer”
* תא מלח בספא גלרט: https://web.archive.org/web/20160827140526/http://www.tegyaparlagfuellen.hu/index.php? מאמר=495

## ראו גם
* פרסומת של סנטוריום גליק
* Magyarország orvosainak évkönyve és cimtára 42. évf. (1932), 177. p.

## הערות שוליים

קטגוריה:רופאים יהודים הונגרים
קטגוריה:רופאי ריאות יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מנהלי בתי חולים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:בודפשט: אישים
קטגוריה:ממציאים יהודים הונגרים
קטגוריה:יהדות בודפשט
קטגוריה:ניצולי השואה: הונגריה
קטגוריה:הונגרים שנולדו ב-1884
קטגוריה:הונגרים שנפטרו ב-1967
עונת 2024/2025 ביורופקאפ

**עונת 2024/2025** ביורופקאפ היא העונה העשירית של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורוליג והיורוקאפ. העונה נפתחה בספטמבר 2024 במשחקי המוקדמות והסתיימה בצמד משחקי הגמר באפריל 2025, בילבאו באסקט זכה לראשונה בתואר האלופה.

## מתכונת התחרות
בעונה זו משתתפות בשלב הבתים 40 קבוצות, כאשר 15 העפילו ישירות לשלב הבתים אוטומטית, ו-10 שהעפילו משלב המוקדמות, אליהן הצטרפו 15 קבוצות שנשרו משלב המוקדמות של עונת 2024/2025 בליגת האלופות.

### הקבוצות

*הקבוצות במסלול ליגת האלופות הן הקבוצות המתמודדות במסלול המוקדמות של ליגת האלופות 18 מקומות משוריינים לקבוצות שיודחו משלב זה, אם קבוצה במסלול תעפיל לליגת האלופות, תעלה קבוצה נוספת משלב המוקדמות של היורופקאפ לשלב הבתים.

## שלב המוקדמות
שלב המוקדמות יערך בשיטת בית חוץ, 7 קבוצות מדורגות יפגשו 7 קבוצות לא מדרוגות לצמד משחקים, כאשר כל קבוצה תארח משחק יחיד והמנצחת בסיכום שני המשחקים תעפיל לשלב הבתים.

### דירוג הלאקי לוזר
בהתאם להגרלת מוקדמות ליגת האלופות ולקבוצות המתמודדות בה שביקשו להרשם ליורופקאפ במקרה של אי העפלה, 3 הקבוצות שסימו במאזן הטוב ביותר מהקבוצות שהפסידו בבית המוקדמות יזכו בכרטיס לאקי לוזר לשלב הבתים.

## שלב הבתים
#### בית א'

#### בית ב'

#### בית ג'

#### בית ד'

#### בית ה'

*למוניציפל פיטשט יתרון פנימי על ספונייה סטארגרד

#### בית ו'

#### בית ז'

#### בית ח'

* *קלדוניה גלדיאטורס זכתה בניצחון טכני על טרפצ'ה מיטרוביצה

#### בית ט'

*לפורטו יתרון פנימי על פאוק סלוניקי בסיכום 2 משחקים

#### בית י'

## דירוג המקום ה-2
6 הקבוצות בעל הדירוג הטוב ביותר שסיימו במקום ה-2 בשלב הבתים הראשון העפילו לשלב הבתים השני.

## שלב הבתים השני
### בית י"א

### בית י"ב

### בית י"ג

### בית י"ד

## שלב הפלייאוף
לשלב זה העפילו הקבוצות שסיימו במקומות 1 ו-2 בשלב הבתים השני, המשחקים בשלב זה יערכו בשיטה של הטוב מ-2 משלב רבע הגמר ועד לגמר.

קטגוריה:תחרויות כדורסל ב-2024
קטגוריה:תחרויות כדורסל ב-2025
קטגוריה:עונות ביורופקאפ
קטגוריה:2024 באירופה
קטגוריה:2025 באירופה
הכוחות המזוינים של ליבריה

**הכוחות המזוינים של ליבריה** (באנגלית: **Armed Forces of Liberia** ובראשי תיבות: **AFL**) הם הכוח הצבאי של ליבריה, שנועד לשמור על ריבונות המדינה ולסייע במצבי חירום.

על פי החוקה של ליבריה, העומד בראש הצבא הוא נשיא המדינה, והשר לביטחון לאומי הוא האמון על פעילות הצבא בפעולה. בעוד הרמטכ"ל הוא ראש הדרג הצבאי ומשמש כזרוע המבצעת של פקודות הדרג המדיני, תוך פיקוד ופיקוח על הצבא בזמן שיגרה.

בליבריה מציינים את ה-11 בפברואר כיום הלאומי של הכוחות המזוינים.

## היסטוריה

הצבא נוסד בשנת 1908 על בסיס מיליציה שנקראה משמר הגבול הליברי, שבתורה התבססה על כוח חצי צבאי שאורגן עם ראשית הגעת העבדים המשוחררים מאמריקה. כמו כן השם הנוכחי של הצבא הוא נקבע בשנת 1956. במשך כמעט כל ההיסטוריה של הצבא הוא קיבל סיוע חומרי והדרכה ניכרת מארצות הברית.

ברוב ההיסטוריה של הצבא הליברי, הוא כמעט ולא היה מעורב בלחימה של ממש או בפעולות צבאיות, למעט מספר משימות מועטות בהם לקח חלק, פרט למלחמות האזרחים של ליבריה (ראו ערכים בטבלה).

מעט מן הפעולות בהן לקחו חלק הכוחות המזוינים של ליבריה:
* בשנים הראשונות פעלו לדיכוי מרידות של שבטי הילידים של פנים הארץ, ואבטחת הגבולות מפני פלישות של אלו אל ערי החוף – שם התרכזה אוכלוסיית המתיישבים שבא מאמריקה.
* מלחמת העולם הראשונה – סיועה למדינות ההסכמה בשליחת מספר קטן של חיילים המתנדבים לסייעה בחזית המערבית (אם זאת לא נרשם תיעוד על השתתפות בקרב). לצד התגוננות מפי תקיפות חופי ליבריה על ידי הצי של גרמניה.
* מלחמת העולם השנייה – סיועה לבעלות הברית ושליחת חיילים תחת פיקוד הצבא אמריקאי לחזית הצרפתית (גם במקרה זה לא נרשם על מעורבות בלחימה), לצד הנגשה מלא של משאבי המדינה לבעלות הבירית בתמורה לסיוע והגדל הצבא הליברי.
* השתתפות במשימת האו"ם בקונגו בשנות ה-60, עם למעלה מ-300 חיילים ליברים.
* ההפיכה הצבאית ב-1980 וניסיון ההפיכה של 1985
* מלחמת האזרחים הראשונה בליבריה בשנים 1989–1997
* מלחמת האזרחים השנייה בליבריה 1997–2003
* משימת שמירת השלום במאלי בשנת 2003
* משימת שמירת השלום בדרום סודאן בשנת 20019

## מבנה הצבא
הצבא מונה כ-2000 חיילים מקצועים. מתוכם כ-1500 משרתים תחת חטיבת החי"ר ה-23 המשמשת כזרוע היבשה של הצבא, ולה שני גדודים לצד מספר יחידות תומכות כגון: פיקוד הדרכה, פלוגת הנדסה, יחידת קשר, ועוד. בעוד שאר החיילים משרתים במשמר החופים הליברי המשמש כזרוע הים של הצבא.

בנוסף בעבר היה לצבא הליברי כנף אוויר, שפורקה עקב מלחמת האזרחים, אם זאת יש דיון להחזיר את היחידה כחלק מזרוע היבשה.

## ציוד
עם התקציב הנמוך של השנים האחרונות העומד על כ-12 מיליון דולר (0.74 אחוז מהתמ"ג) עקב המצב הכלכלי ולאחר התאוששות ממלחמת האזרחים. הציוד העיקרי של הצבא מיושן יחסית ומגיע מהגוש המזרחי. בין היתר זה כלל רובים ממשפחת הקלשניקוב (בין ההיתר מרומניה) לצד מעט מקלעי PK ומשגרי רקטות RPG-7, לצד מספר מועט של רכיבי שטח משוריינים כמו השטרייט קוגר (אנ'). כמו כן למשמר החופים מספר קטן של סירות מסוג צרעה.

עקב המשאבים, כוח האדם וצורת הארגון הלקויים של הכוחות המזוינים של ליבריה אלו נחשבים למן הצבאות הכושלים בעולם.

## קישורים חיצוניים

## הערות שוליים

קטגוריה:ליבריה: צבא וביטחון
קטגוריה:צבאות מודרניים
דווין קרטר

**דווין קרטר** (באנגלית: **Devin Carter**; נולד ב-18 במרץ 2002) הוא כדורסלן אמריקאי המשחק בעמדות הרכז והקלע בסקרמנטו קינגס מליגת ה-NBA.

## קריירת תיכון ומכללות
קרטר למד בתחילה בתיכון צ'רי קריק בגרינווד וילג', קולורדו, אך כעבור שנה עבר לאקדמיית דוראל שבפלורידה לאחר שמשפחתו עברה בעקבות אביו אנתוני, שמונה למאמן פיתוח השחקנים של מיאמי היט. עונתו האחרונה של קרטר נקטעה עקב פציעה בכתף, והוא נרשם לאקדמיית ברוסטר בוולפבורו, ניו המפשייר, לשנה נוספת לאחר שסיים את הלימודים. הוא דורג במקום ה-94 בכל ארצות הברית על ידי ESPN ובמהלך שנתו האחרונה בתיכון התחייב לשחק כדורסל מכללות באוניברסיטת קרוליינה הדרומית.

קרטר החל את קריירת המכללות שלו בעונת 2021/22, וב-30 משחקים העמיד ממוצעים של 9 נקודות ו-3.8 ריבאונדים למשחק. בסיום העונה הוא החליט לעבור ובאפריל 2022 חתם בפרובידנס קולג'.

בעונתו הראשונה במדי הפריארס רשם קרטר 13 נקודות, 4.9 ריבאונדים ו-2.5 אסיסטים בממוצע למשחק, ובעונה הבאה נבחר לשחקן המצטיין באזור ביג איסט ולחמישיית העונה לאחר שהעמיד ממוצעים של 19.7 נקודות, 8.7 ריבאונדים, 3.6 אסיסטים ו-1.8 חטיפות למשחק.

## קריירה מקצועית
ב-26 ביוני 2024 נבחר קרטר במקום ה-13 בדראפט ה-NBA 2024 על ידי סקרמנטו קינגס.

## חיים אישיים
קרטר הוא בנו של אנתוני קרטר , כדורסלן עבר ששיחק במספר קבוצות ב-NBA וכיום משמש עוזר מאמן בממפיס גריזליס.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:פלורידה: כדורסלנים
קטגוריה:כדורסלנים אמריקאים
קטגוריה:כדורסלני אוניברסיטת קרוליינה הדרומית
קטגוריה:כדורסלני פרובידנס קולג'
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:אמריקאים שנולדו ב-2002
אנזו (מפלצת)

[ממוזער|שמאל|אל נלחם במפלגת – אולי האל [נינורתה נלחם באנזו]]
**אַנְזוּ**, הידוע גם בשמות **זו** או **אִימְדוּגוּד** (בשומרית: 𒀭𒅎𒂂 DIM.DUGUDMUŠEN), הוא מפלצת במיתולוגיה המסופוטמית. הוא נולד על ידי המים הטהורים של האבזו  והארץ הרחבה, או כבנה של סיריס . אנזו מתואר כציפור ענקית שיכולה לנשום אש ומים, ולעיתים כנשר בעל ראש אריה.

לאפוס של אנזו שתי גרסאות עיקריות. האחת היא גרסה בבלית עתיקה, קצרה יחסית, מתחילת האלף ה־2 לפנה"ס, שבה ממלא האל נינגירסו את תפקיד הגיבור, וגם  ממלא תפקיד חשוב; אלים אלה הם פטרונים של הערים גירסו ואומה (בהתאמה), שהיו חשובות בעיקר בסוף האלף ה־3 לפנה"ס. לגרסה זאת אין מקבילה שומרית, ובאפוס השומרי של לוגלבנדה  אנזו מופיע כדמות ציפור חיובית. גרסה שנייה היא הגרסה הבבלית הסטנדרטית מהאלף ה־1 לפנה"ס, ארוכה יותר מקודמתה, ובה הגיבור הוא נינורתה. ממצאים הקשורים לנינורתה מאותה תקופה מציגים אותו בקרב קוסמי, והתואר הנלווה לאנזו באפוס הוא bel, המקביל ל"בעל" בשמית מערבית.

במיתוס, גנב אנזו את "לוח הגורלות" מאנליל, תופס את השלטון על האלים וגורם לכאוס. נינורתה מביס אותו בקרב, הכאוס חולף, ונינורתה מקבל מעמד חשוב בקרב האלים.

## ראו גם
* זיז
* למסו

## לקריאה נוספת
* ש. שפרה, **"עלילות אנזו הנשר הגדול – שלושה סיפורים ממסופוטמיה ארץ שני הנהרות"**, הוצאת עם עובד, 2009

## קישורים חיצוניים

* המלך לוּגַלְבַּנְדַה ואַנְזוּ הנשר הגדול, באתר פרויקט בן-יהודה

## הערות שוליים

קטגוריה:מיתולוגיה מסופוטמית
קטגוריה:יצורים מיתולוגיים
קטגוריה:יצורי כלאיים מיתולוגיים
מניסה (כדורסל)

**מניסה באסקט** (בטורקית: **Manisa Basket**), בעבר **מניסה בויוקשהיר בלדייספור** (בטורקית: **Manisa Büyükşehir Belediyespor**, בתרגום ישיר לעברית: הספורט העירוני המטרופוליטני מניסה), הוא מועדון כדורסל טורקי ממניסה המשחק בליגת העל הטורקית בכדורסל וליגת האלופות בכדורסל.

## היסטוריה
הקבוצה הוקמה בשנת 1994, אך שיחקה ברוב שנתיה בליגות החובבניות והנמוכות. בעונת 2017/18 זכתה הקבוצה באליפות הליגה השלישית ועלתה לליגת המשנה, וב-2021/22 זכתה באליפות והעפילה לראשונה לליגת העל הטורקית בכדורסל.

בעונתה הראשונה בליגת העל סיימה הקבוצה במקום ה-11, ובעונת  השתתפה ביורופקאפ, בו הגיעה לשלב הטופ 16. באותה עונה סיימה הקבוצה במקום השישי והעפילה לראשונה לפלייאוף, בו הודחה בידי בשיקטש.

לקראת עונת , בה משתתפת הקבוצה בליגת האלופות בכדורסל, עבר המועדון מיתוג מחדש שעיקרו שינוי שם הקבוצה ושינוי הצבע העיקרי של הקבוצה מירוק לאדום.

## תארים
;הליגה הטורקית השנייה בכדורסל
***זכייה (1):** 2021/22

## קישורים חיצוניים

* 

## הערות שוליים

קטגוריה:קבוצות כדורסל טורקיות
ההתנגדות האסלאמית בעיראק

**ההתנגדות האסלאמית בעיראק** (), נודע גם בראשי התיבות **IRI**, הוא מונח מטרייה לתיאור קבוצות מורדים שיעיות אסלאמיות ומיליציות פרו-איראניות בעיראק הנתמכות על ידי משמרות המהפכה באיראן. זהו מונח גג או שם כללי המשמש את הקבוצות הללו, בעת ביצוע התקפות נגד כוחות אמריקאים ובעלות ברית באזור.

באוקטובר 2023, בעקבות מעורבות ארצות הברית במלחמת חרבות ברזל, ה-IRI החלה לשגר רקטות ומל"טים לעבר בסיסי ארצות הברית בעיראק, ירדן וסוריה, תוך גרימת פציעות קלות לחיילים אמריקאים עד שמתקפה של מל"טים הרגה שלושה חיילים אמריקאים בירדן ב-28 בינואר 2024. בנוסף, מאז נובמבר 2023, ה-IRI תקף את ישראל עם מספר רב של מל"טים וטילים כחלק מחזית תמיכה במלחמת חרבות ברזל.

## קבוצות

* עסאיב אהל אל-חק
* גדודי חזבאללה
* כתאיב סייד א-שוהדא
* תנועת א-נוג'בא
* חרכת אנסאר אללה אל-אופיא
* כתאיב סרקאת אל-קודס
* 

## מעורבות במלחמת חרבות ברזל

מאז נובמבר 2023, המיליציות הפרו-איראניות בעיראק לקחו אחריות על התקפות מל"טים וטילים נגד מטרות בתוך ישראל כנקמה על הלחימה ברצועת עזה. המיליציות הצהירו כי ימשיכו "להכות במעוזי האויב" כל עוד הלחימה בעזה נמשכת. המיליציות טענו כי תקפו באילת, ים המלח, רמת הגולן, אסדת כריש, מפרץ חיפה, אשדוד, קריית שמונה ותל אביב, טענות שרובן התגלו כשקריות. בנוסף המיליציות ביצעו התקפות על בסיסי ארצות הברית במזרח התיכון.

ב-18 באוקטובר הותקפו בסיסים אמריקאים בצפון עיראק ובמזרח סוריה על ידי רחפנים. ההתקפות בוצעו על ידי מיליציות שיעיות פרו-איראניות ותומכות משטר אסד. בין 17 באוקטובר ל-16 בנובמבר ביצעו מיליציות בתמיכת איראן לפחות ארבעים התקפות שונות, ובהן התקפות מל"טים ורקטות, נגד בסיסים בשימוש כוחות ארצות הברית בעיראק ועל בסיס אמריקאי בדרום מזרח סוריה. במתקפות השתתפו גם כוחות אל-קודס האיראניים. בתגובה למתקפות על בסיסיה, תקפו מטוסי קרב של ארצות הברית מתקנים ומחסני נשק של משמרות המהפכה האירנית בסוריה והרגו מספר פעילים. צבא ארצות הברית המשיך לתקוף באזור גם בשבועות הבאים, כך, ב-4 בינואר, נהרגו בבגדאד בהפצצה אמריקאית, מספר בכירים במיליציית א-נוג'בא ובהם מושתק טאלק א-סעידי, סגן מפקד אל-חשד א-שעבי בבגדאד. ב-28 בינואר בתקיפה פרו-איראנית על כוחות אמריקאים בגבול ירדן–סוריה, נהרגו 3 חיילים אמריקאים ונפצעו עוד 34. נכון ל-28 בינואר, בוצעו כ-158 תקיפות נגד כוחות אמריקניים בסוריה ועיראק.

ב-22 בדצמבר ארגון גדודי חזבאללה, מליציה עיראקית פרו-איראנית שיגרה כטב"מ לעבר אילת שיורט על ידי צבא ירדן מעל שטחה. בליל 1 באפריל 2024 הותקף מחסן בבסיס חיל הים באילת על ידי כטב"מ ששוגר מעיראק על ידי המיליציה הפרו-איראנית "ההתנגדות האיסלאמית בעיראק".

בתחילת אוקטובר, נהרגו 2 חיילים ונפצעו 24 חיילים נוספים בעקבות שיגור כטב"ם מעיראק לצפון רמת הגולן.

ב-23 בדצמבר 2024 בעקבות חשש מתקיפה ישראליות בעיראק ונפילת משטר אסד בסוריה, המיליציות הפרו-איראניות בעיראק הגיעו להסכם עם ראש ממשלת עיראק על הפסקת הפעולות הצבאיות נגד ישראל.

## קישורים חיצוניים

## הערות שוליים

קטגוריה:ארגוני טרור שיעיים
קטגוריה:ציר ההתנגדות
קטגוריה:עיראק: צבא וביטחון
הייתי כלבתו הפרטית של קולונל שולץ

**הייתי כלבתו הפרטית של קולונל שולץ** הוא ספר מתוך סדרת ספרי "סטאלג" שעסקה ביחסים בין שבויים ושבויות לשובייהם הנאצים במהלך מלחמת העולם השנייה. הוא נחשב לאחד המפורסמים והידועים ביותר בסדרה. כל עותקיו הושמדו בידי המשטרה ורק ארבעה אספנים ידועים מחזיקים בעותק שלו.

הספר יצא לאור בהוצאת "עשת" על ידי פרץ הלפרין ויצחק גוטמן בשנות השישים ועורר סערה ציבורית רבה בשל תוכנו הפרובוקטיבי. תמונת השער של הספר שבה נראית אישה בחזייה ועליה סימני הצלפת שוט וצלב קרס על המצח, הוסיפה למחלוקת. הספר נחשב לספר פורנוגרפי ונעשה ריקול לכל העותקים שלו זמן קצר לאחר פרסומו. רק מספר עותקים בודדים שרדו והגיעו לידי אספנים. הוא הוחרם על-ידי הצנזורה וזכה לתואר "הספר הנורא והמזוויע ביותר שיצא אי-פעם בשפה העברית".

הסופרת המוזכרת בספר היא מוניק קורנו אך כנראה מדובר בשם עט משום שחיפוש אחר שמה מגלה שמדובר בשם בדוי ואין סופרת כזו במציאות. זהות המחבר האמיתית נותרה בגדר תעלומה.

## עלילת הספר
הספר מגולל את סיפורה של אישה צרפתייה בשם ננסי, שעולמה מתהפך כאשר הנאצים כובשים את צרפת. בעלה האהוב אנרי נלקח ממנה על ידי קולונל גרמני לאחר שננסי התחצפה והשפילה אותו בפני חייליו. הקולונל טוען שננסי היא "מרגלת חשובה" ולוקח אותה איתו חזרה לגרמניה. ננסי מספרת לפסיכיאטר שלה את כל מה שהתרחש בוילה של הקולונל תוך שהיא מתארת בפרטים את התנסויותיה, תחושותיה ומחשבותיה במהלך התקופה שבה הייתה בשבי. ההתעללות כוללת כפייה על האישה להשתתף באורגיות מזוויעות המתוארות בפירוט חסר תקדים בספרות בשפה העברית. בנוסף, האישה נכבלת באופן קבוע בשרשרת ברזל ונכלאת יחד עם כלבו האימתני של הקולונל, שמתייחס אליה כאל "כלבה" לכל דבר. במהלך ההתעללות, האישה יולדת תינוק לקולונל.

הפרקים האחרונים של הספר מתארים את נקמתה של ננסי לאחר חיפושים ממושכים אחר הקולונל בתום המלחמה, היא מצליחה ללכוד את הקצין הנאצי בכוחות עצמה. בנקמה על ההתעללות שסבלה, היא כולאת אותו בשרשרת ברזל, בדיוק כפי שעשה לה במשך חודשים ארוכים.

## חידת הכותב

## קישורים חיצוניים
* 
* 
* 
* 
* 
* 

## הערות שוליים

קטגוריה:ספרות מלחמת העולם השנייה
קטגוריה:ספרים בעברית
קטגוריה:פורנוגרפיה
קטגוריה:יצירות שצונזרו בישראל
קטגוריה:ספרי שנות ה-1960